open-index/open-wikipedia-markdown huggingface dataset:
עמוס ברכה

**עמוס ברכה** (1934 – 14 במרץ 2026) היה פוליטיקאי ואיש ציבור ישראלי, ראש המועצה המקומית אור עקיבא מ-1959 ועד 1969 ומנכ"ל רשות הדואר.

## ביוגרפיה
נולד בטריפולי שבלוב. היה חניך בני עקיבא בעירו. ב-1949 עלה לישראל. שירת כקצין בחיל השריון והשתחרר בדרגת רב-סרן. לאחר שחרורו החל ללמד בבית הספר הדתי באור עקיבא, והיה מעין "כותב הבקשות" בהתנדבות של תושבי העיירה שלא ידעו קרוא וכתוב.

#### קריירה פוליטית
לקראת הבחירות לרשויות המקומיות בישראל ב-1959 הוצב בראש רשימת המפד"ל למועצה המקומית אור עקיבא. הרשימה זכתה בארבעה מנדטים, והוא נבחר לעמוד בראשות המועצה, הצעיר ביותר שנבחר לתפקיד. ב-1965 עמד שוב בראש רשימת המפד"ל, שזכתה לרוב המושבים במועצה, והוא נבחר לראשות המועצה מבלי שהזדקק לתמיכת נציגי מפלגות אחרות. בבחירות 1969 המפד"ל בראשותו זכתה ב-2 מנדטים בלבד והפסידה לרשימתו של פורש המפד"ל, מנחם ציוני.

ביוני 1970 התמנה לחבר הוועדה הקרואה בבית שאן כנציג משרד הפנים
 והיה אחראי על תחומי תעסוקה ופיתוח, עד לקיום בחירות למועצה ב-1973. בין השנים 1976–1977 היה חבר הוועדה הקרואה במבשרת ציון.

בהמשך דרכו עזב את המפד"ל והצטרף לתמ"י ולש"ס.

### קריירה ציבורית
ב-1971 התמנה למנהל מחוז ירושלים ודרום במשרד הסעד.

בדצמבר 1990 התמנה על ידי שר התקשורת רפאל פנחסי לתפקיד מנכ"ל רשות הדואר. מינויו נחשב למינוי פוליטי והוא גרר מחאות ועיצומים של עובדי רשות הדואר ומועצת רשות הדואר. ב-1993 פוטר מתפקידו על ידי השר משה שחל. ברכה טען שהפיטורים לא היו חוקיים, והממשלה מינתה את שר התחבורה ישראל קיסר לערוך לו שימוע, ובסופו החליט קיסר שהפיטורים לא יבוטלו. ברכה עתר לבג"ץ, אך עתירתו נדחתה.

בשנים 1994–1999 שימש כראש המועצה הדתית האזורית שומרון.

### חיים אישיים
היה בוגר בית הספר לניהול, בית הספר לעבודה סוציאלית ובית הספר לשלטון מקומי באוניברסיטת בר-אילן.

נפטר במרץ 2026. הותיר אחריו אישה ושישה ילדים.

## הערות שוליים

קטגוריה:ראשי עיריית אור עקיבא
קטגוריה:מנכ"לים ישראלים
קטגוריה:ראשי רשויות מקומיות מטעם המפד"ל
קטגוריה:אנשי חינוך ישראלים
קטגוריה:ראשי מועצות דתיות בישראל
קטגוריה:עובדי משרד הרווחה והעבודה
קטגוריה:בוגרי אוניברסיטת בר-אילן: עבודה סוציאלית
קטגוריה:עולים לאחר קום המדינה
קטגוריה:ישראלים ילידי לוב
קטגוריה:ילדים בשואה: לוב
קטגוריה:ניצולי השואה: לוב
קטגוריה:ישראלים שנולדו ב-1934
קטגוריה:ישראלים שנפטרו ב-2026
קטגוריה:יהודים הקבורים בהר המנוחות
נערות בחלונות

**נערות בחלונות** (באנגלית: **Girls in the Windows**) הוא תצלום משנת 1960 מאת אורמונד ג'יגלי (Ormond Gigli). הוא מתאר 41 נשים לבושות בשמלות צבעוניות העומדות בחלונות של בניין אבן חומה ברחוב 58 מזרח באפר איסט סייד של מנהטן, ושתי נשים נוספות על המדרכה ליד מכונית רולס רויס. לפי הערכה זהו הצילום בעל הערך המסחרי הרב ביותר ואחד הנאספים ביותר, בגלל המספר הרב של עותקים חתומים שלו שנמכרו במכירה פומבית.

## יצירת התצלום
אורמונד ג'יגלי, שהיה ב-1960 צלם עצמאי בן 35, יצר את התמונה ביוזמתו. הוא רצה לשמר את זכרם של בתי האבן החומים הייחודיים מול הסטודיו הביתי שלו, שהיו מיועדים להריסה.

ימים ספורים לפני שזה ההריסה המתוכננת, ג'יגלי הזמין 40 דוגמניות מסוכנות דוגמניות. הן קיבלו דולר אחד (שווה ערך ל-10 דולר בשנת 2022) כל אחת עבור כל הצילומים, ונאמר להן להביא שמלות משלהן ולסדר את השיער והאיפור שלהן. לאלו הוסיף שתי נשים נוספות: אשתו סו אלן ג'יגלי (בשורה השנייה, קיצונית מימין), ורעייתו של המפקח על ההריסה שאפשרה לג'יגלי להשתמש בבניין בתמורה להכללתה (בקומה השלישית, שלישית משמאל). בהוראות באמצעות מגפון מהסטודיו שלו ממול סידר ג'יגלי את הנשים, ואמר להן "להתייצב כאילו הן נותנות למישהו נשיקה".

## מסחור התצלום
התצלום התפרסם לראשונה במגזין Ladies' Home Journal , הפך לזמין מסחרית ב-1994, כאשר סו אלן ג'יגלי הציעה אותו לגלריה. מאז, יותר מ-600 הדפסים חתומים נמכרו במכירות פומביות, במחיר כולל של כ-12 מיליון דולר.

מומחי בתי המכירות העריכו שזהו התצלום הנאסף והרווחי ביותר בכל הזמנים. בניגוד לרוב תצלומי האמנות היפה האחרים, שמעט רפרודוקציות שלהם נמכרות על מנת ליצור מחסור, אורמונד ג'יגלי חתם על עשרות הדפסים של התצלום, ב-12 גדלים. ג'יגלי נפטר ב-2019, ולדברי בנו ומנהל עיזבונו, אוגדן ג'יגלי, כ-100 הדפסים נותרו למכירה נכון ל-2023.

## קישורים חיצוניים
* 

*


קטגוריה:תצלומים בארצות הברית
קטגוריה:יצירות משנת 1960
קטגוריה:מנהטן
קטגוריה:נשים בארצות הברית
קטגוריה:תצלומי נשים
מוני לונג

**פריסילה רנה המילטון** (באנגלית: **Muni Long**; נולדה ב-14 בספטמבר 1988), הידועה בשם הבמה **מוני לונג** (**Muni Long**), היא זמרת-יוצרת אמריקאית. בשמה המקורי, הוציאה את אלבום האולפן הראשון שלה, *Jukebox*, בדצמבר 2009 בהוצאת קפיטול רקורדס. לאחר מכן היא הקדישה את העשור הבא בכתיבת שירים לאמנים אחרים, כולל הלהיטים "California King Bed" לריהאנה, "Worth It" לפיפת' הרמוני, "Love So Soft" לקלי קלרקסון, "Imagine" לאריאנה גרנדה, "Gang Bang" למדונה ו-"Timber" לפיטבול בהשתתפות קשה.

## קריירה
בשנת 2018, לאחר שכתבה מספר להיטים היא הוציאה באופן עצמאי את אלבום האולפן השני שלה, *Colored* ביוני באותה שנה, במסגרתו הקליטה שירים בסגנון אמריקנה וקאנטרי. לאחר שאימצה את שם הבמה מוני לונג, היא זכתה להצלחה נוספת עם הסינגל שלה "Hrs and Hrs" משנת 2022, שדורג ב-20 העליונים במצעד הבילבורד הוט 100; חוזה הקלטות עם דאף ג'אם נחתם בהמשך לכך. השיר גם זכה בפרס גראמי בקטגוריית "ביצוע ה-R&B הטוב ביותר", ונכלל באלבומה השלישי  (2022).

היא קיבלה שלוש מועמדויות נוספות לפרס גראמי במהלך הקריירה שלה, כולל "תגלית השנה", "שיר ה-R&B הטוב ביותר" ("Hrs & Hrs"), ומועמדות בקטגוריית "אלבום השנה" בעקבות עבודתה על  (2021) של . בין היתר, עבדה עם הזמרת-יוצרת האמריקאית מדונה על "Gang Bang" ו-"Love Spent" שנכללו ב-.

בשנת 2023, הוציאה את הסינגל "Made for Me".

לונג הוציאה את אלבומה הרביעי *[[Revenge (אלבום)|Revenge]]* באוגוסט 2024.

## דיסקוגרפיה
### אלבומי אולפן
* 2009: *Jukebox*
* 2018: *Coloured*
* 2022: *Public Displays of Affection: The Album*
* 2024: *[[Revenge (אלבום)|Revenge]]*

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי פלורידה
קטגוריה:זמרות אפרו-אמריקאיות
קטגוריה:זמרות-יוצרות אמריקאיות
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:אמניות קפיטול רקורדס
קטגוריה:אמני וירג'ין רקורדס
קטגוריה:זוכות פרס גראמי
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
שאורס (גבינה)

**שַּאוּרְס** (בצרפתית: **Chaource**) היא גבינה צרפתית, שיוצרה במקור בכפר Chaource באזור שמפאן-ארדן.

## מאפיינים
שאורס היא גבינה מחלב פרה בצורת גלילית בסביבות 10 ס"מ בקוטר ו-6 ס"מ בגובה, במשקל של 250 גרם או מהדורת 450 גרם. הפטה המרכזי (תוך הגבינה) רך, בצבע קרמי ומעט מתפורר והוא מוקף בקליפת פניציליום קנדידום כלומר קממברטי (Penicillium camemberti) לבנה.

## היסטוריה
הגבינה מיוצרת בכפר הנושא את שמה לפחות מאז ימי הביניים. עדיין מייצרים במקום גבינות גם היום, החל מיצרניות גבינה קטנות ועד לייצור בקנה מידה תעשייתי מעט רחוק יותר מהכפר. היא מיוצרת רק באזור מבוקר במהודק במחוזות אוב ויון.

## ייצור
הגבינה קיבלה הסמכת כינוי מקור מבוקר (Appellation d'Origine Contrôlée - AOC) בשנת 1970 ונמצאת בפיקוח מלא מאז 1977.

תקנות AOC קובעות כי:
* הקרישה חייבת להיות לקטית בעיקרה ולהימשך לפחות 12 שעות.
* ניקוז הגבינה חייב להיות איטי וספונטני (לא באמצעות מכבש).

הגבינה מיוצרת באמצעות מתכון דומה לזה של ברי, ההבשלה היא בדרך כלל בין שבועיים לבין ארבעה שבועות והגבינה נאכלת בדרך כלל צעירה. לפטה המרכזי המומלח בעדינות טעם קל ומרקם 'נמס בפה' אופייני. תכולת השומן היא מינימום 50% (מהחומר היבש).

התקנות מאפשרות כיום שימוש בחלב מפוסטר או לא מפוסטר במהלך הייצור.

## סגנון
בספרה Cheese: Exploring Taste and Tradition מ-2010, פטרישיה מיכלסון אומרת כך:

## קישורים חיצוניים

## הערות שוליים

קטגוריה:גבינות צרפתיות
הרצה (עיירה)

**הרצה** (ברומנית: **Herța** ובאוקראינית: **Герца**) היא עיירה בחבל הרצה, מדרום־מזרח לצ'רנוביץ שבאוקראינה, סמוך לגבול עם רומניה.

## קישורים חיצוניים

קטגוריה:מחוז צ'רנוביץ: ערים
הר דלמני

**הר דלמני** (באנגלית: **Mount Dalmeny**; ) הוא פסגה בהרי אנארי שבארץ ויקטוריה באנטארקטיקה.

## מיקום ומאפיינים
ההר מגיע לגובה של , ונמצא  מזרחית־דרומית לפסגת דרבק  ו מערבית לצוק רדמונד . ההר שוכן לצד חוף פנל - מקטע חוף באנטארקטיקה בין כף ויליאמס וכף אדייר.
[ממוזער|[דיוקן של סיר ג'יימס קלארק רוס, מגלה הר דלמני.]]

## גילוי ושם
הוא התגלה לראשונה ב-11 בינואר 1841 על ידי קצין הצי המלכותי הבריטי סר ג'יימס קלארק רוס. רוס קרא להר על שם חבר בית הנבחרים הבריטי ארצ'יבלד פרימרוס, לורד דלמני , שכיהן כאחד משלושת הלורדים האזרחיים לענייני האדמירליה בבריטניה . גם שני הלורדים האחרים זכו לפסגות באנטארקטיקה שקרא רוס על שמם: הר טרוברידג' , על שם סיר אדוארד טרוברידג'  והר פצ'ל  על שם סיר סמואל ג'יי ברוק פצ'ל.

## קישורים חיצוניים
* 
* Mount Dalmeny, Australian Antarctic Data Centre (באנגלית)

## הערות שוליים

קטגוריה:חוף פנל
קטגוריה:ארץ ויקטוריה: הרים
BRITE

שמאל||ממוזער|150px|מודל של לוויין פולני בתערוכה
**BRITE**,  BRIght Target Explorer (BRITE) - מערכת לוויינים זעירים לחקר כוכבים. המערכת כוללת 6 לוויינים שנבנו על ידי קנדה, אוסטריה ופולין ושוגרו בשנים 2013/2014.

הרעון התחיל להתגבש באוניברסיטת טורונטו בשנת 2002. בשנת 2004 נערך דיון על בסיס הצעה של אוניברסיטת גראץ לטכנולוגיה. בשנת 2009 פולין הסכימה לממן בניית זוג לוויינים ובשנת 2011 התקבל מימון ל-2 לוויינים על ידי קנדה. בתוספת 2 לוויינים אוסטרים המערכת כולה הייתה צריכה להגיע ל-6 לוויינים. 

כל לוויין היה במשקל של 10 ק"ג ובגודל 20*20*20 ס"מ. בכל לוויין הותקן טלסקופ בגודל 3 ס"מ, מסנן לצבע אדום או כחול, גששים, פאנל סולארי, ציוד בקרה ותקשורת שפועל ב-S-band.

4 לוויינים נבנו בקנדה ו-2 בפולין.

## רשימת לוויינים

## קישורים חיצוניים

* היסטוריית פיתוח
* נתוני שיגורים
* מידע מפורט על הפרויקט

קטגוריה:לוויינים קנדים
קטגוריה:אוסטריה: מדע וטכנולוגיה
קטגוריה:פולין: מדע וטכנולוגיה
בית הכנסת הגדול בביאליסטוק

**[[בית כנסת|בית הכנסת]] הגדול** ברחוב סוראסקה (Suraska) **ב[[ביאליסטוק]]**, פולין, היווה את מרכז החיים הקהילתיים של יהודי ביאליסטוק, נחרב בידי הנאצים ביום שישי האדום, ב' בתמוז ה'תש"א, 27 ביוני 1941.

## היסטוריה
בית הכנסת המכונה "די נייע שטאט-שוהל" (בית הכנסת העירוני החדש), עמד בליבו של הרובע היהודי העתיק של ביאליסטוק (Shulhof). נבנה בין השנים ה'תרס"ט-ה'תרע"ג, 1913-1909, והחליף את בית הכנסת הישן שנבנה בשנת ה'תקל"ב, 1772. חנוכת הבניין התקיימה ביום כ"ו באלול תרע"ג, 28 בספטמבר 1913.

בית הכנסת היה למקום הייצוגי של יהודי העיר שהתפללו בו בימי שבת ובחגים בנוסח אשכנז. התקיימו בו גם התכנסויות בחגים לאומיים בנוכחות מנהל המחוז, ראש העיר ופקידי ממשל פולנים. במעמדים אלה היה הרב הראשי, הרב ד"ר גדליהו רוזנמן, נושא את נאומיו הדתיים ולעיתים הפוליטיים המרשימים בשפת המקום. בתום האירועים הושר המנון פולין והתקוה.

## חורבן
עם כיבוש ביאליסטוק ב-27 ביוני 1941, היום שכונה לימים יום שישי האדום, רצחו גרמנים מגדוד המשטרה 309, כמה מאות יהודים בפאתי העיר. נוסף עליהם עצרו עוד כ-800 יהודים אשר נכלאו בבית הכנסת הגדול והעלו אותו באש על יושביו. כך תיאר את האירוע עד הראיה ד"ר שמעון דתנר:

## אדריכלות
ממוזער|חזית בית הכנסת, 1920 בערך
על התכנון והבניה של המבנה המיוחד ניצח האדריכל שלמה יעקב רבינוביץ' (Szlojme Rabinowicz), אביו של הצייר בן-ציון רבינוביץ'. בראש המבנה ניצבה כיפה גדולה בגובה של כעשרה מטרים, ובנוסף הועמדו שתי כיפות דקורטיביות סימטריות קטנות יותר על גבי האולמות הצדדיים שלו. בבית הכנסת נעשה שימוש בתערובת של סגנונות אדריכליים, בעיקר נאו-גותי וביזנטי, האופיינית לבתי כנסת רבים שנבנו בתחילת המאה ה-20. כיפת המבנה הפגינה השפעה ביזנטית-מוסלמית, בניסיון לצמצם את המראה הנאו-גותי שהפך למזוהה עם אדריכלות כנסייתית.

## הנצחה
ממוזער| האנדרטה להנצחת בית הכנסת הגדול, ביאליסטוק, פולין, 1995
ב־16 באוגוסט 1958, במלאת 15 שנים למרד גטו ביאליסטוק, נקבע לוח זיכרון במקום בו עמד בית־הכנסת הגדול, ברחוב סוראסקה 1, שקוע בפינה הדרומית בבנין החדש שנבנה על חורבותיו. על הלוח נכתב ביידיש ובפולנית:
"**דעם ליכטיקן אנדענק / פון דריי טויזנט קדושים / פארברענטע אין דער / גרויסער שול דורך די / היטלעריסטישע מערדער / דעם 24 יוני 1941**" (לזכרם המואר / של שלושת אלפים קדושים / שנשרפו / בבית הכנסת הגדול בידי / הרוצחים ההיטלריסטים / ב־24 ביוני 1941).

בחודש אוגוסט 1995 נחנכה אנדרטה סמוך למקום בו עמד בית הכנסת, האנדרטה כוללת שריד ממתכת מאחת מהכיפות שעיטרו את גג בית הכנסת, וכן מונומנט עשוי אבן מלבנית שחורה ועליו הכיתוב בפולנית, אנגלית ועברית: "**בית קדשנו ותפארתנו היה לשרפת אש, 2000 יהודים נשרפו בו חיים על ידי הצוררים הנאצים 27.6.1941**".

## ראו גם
* גטו ביאליסטוק

## לקריאה נוספת
* **[[אברהם שמואל הרשברג]]**, ביאליסטאק''': גרונט מאטעריאלן צו דער געשיכטע פון די יידן אין ביאליסטאק ביז נאך דער ערשטער וועלט מלחמה, כרך שני, ניו יורק תש"ט, עמ' 158–163, באתר אוצר החכמה
* שרה בנדר, **מול מוות אורב** - יהודי ביאליסטוק במלחמת העולם השנייה, תל אביב 1997, עמ' 106–107
* מלכודת מוות קדושה, באתר nrg

## קישורים חיצוניים

* הריסות בית הכנסת הגדול בגטו ביאליסטוק, באתר בית לוחמי הגטאות
* Jewish Life in Bialystok, באתר Youtyube

## הערות שוליים

2023 11
קטגוריה:יהדות ביאליסטוק
ביאליסטוק
ביאליסטוק
בריאן ג'ונסון (יזם)

**בריאן ג'ונסון** (באנגלית: **Bryan Johnson**; נולד ב-22 באוגוסט 1977) הוא יזם, משקיע הון סיכון וסופר אמריקאי. ג'ונסון הוא המייסד והמנכ"ל של חברת Kernel אשר מייצרת מכשירים שמנטרים ומתעדים פעילות מוחית, ושל חברת הון הסיכון OS Fund אשר משקיעה בחברות מדע וטכנולוגיה בשלבים המוקדמים.

ג'ונסון היה בעבר גם המייסד, היו"ר והמנכ"ל של חברת Braintree  המתמחה במערכות תשלום באמצעות הנייד ובווב עבור חברות מסחר אלקטרוני. חברת Braintree רכשה את חברת Venmo  ב-2012 תמורת 26.2 מיליון דולרים, והיישות המשולבת הזו נרכשה על ידי PayPal תמורת 800 מיליון דולרים בשנת 2013.

ג'ונסון זכה לתשומת לב תקשורתית ניכרת בתחילת שנות ה-20 של המאה ה-21 עבור מיזם האנטי-אייג'ינג שלו "Project Blueprint".

## ביוגרפיה
ג'ונסון נולד בעיר פרובו שבמדינת יוטה, וגדל בעיר ספרינגוויל שבמדינת יוטה. הוא הילד האמצעי במשפחה עם שלושה אחים ואחות. לאחר שהוריו התגרשו, עבר לגור עם אמו ועם אביו החורג שהיה הבעלים של חברת הובלות. בגיל 19 הפך ג'ונסון למיסיונר מורמוני, מסורת נפוצה בקרב גברים מורמונים צעירים. במהלך תקופה זו שהה שנתיים באקוודור.

לג'ונסון תואר ראשון בלימודים בין-לאומיים מאוניברסיטת בריגהם יאנג ותואר שני במנהל עסקים מבית הספר למנהל עסקים באוניברסיטת שיקגו.

## קריירה
### מיזמים מוקדמים
בין השנים 1999 ל-2003 ג'ונסון השיק שלוש חברות סטארט-אפ. במסגרת המיזם הראשון שלו ג'ונסון מכר טלפונים סלולריים ובאופן זה הצליח להרוויח מספיק כסף על מנת לכסות את כל ההוצאות שהיו קשורות לתקופת לימודיו באוניברסיטת בריגהאם יאנג.

בהמשך ג'ונסון הקים שני סטארט-אפים נוספים – חברת ה-VoIP של ג'ונסון "Inquist", שאותה הוא ייסד יחד עם שלושה שותפים נוספים. לאחר מכן ג'ונסון הצטרף לאחיו ולשותף נוסף בפרויקט נדל"ן בעלות 70 מיליון דולרים.

### Braintree
ג'ונסון הקים את החברה בשנת 2007. בשנת 2012 החברה רכשה תמורת 26.2 מיליון דולרים את האפליקציה Venmo המאפשרת למשתמשים לשלוח ולקבל כסף זה מזה באופן אלקטרוני.

ב-26 בספטמבר 2013 חברת Braintree נרכשה על ידי PayPal תמורת 800 מיליון דולרים.

### OS Fund
באוקטובר 2014, ג'ונסון הכריז על הקמת קרן הון הסיכון OS Fund, שבה השקיע כ-100 מיליון דולרים מהונו האישי.

### Kernel
240px|ממוזער|ג'ונסון עם המכשיר דמוי הקסדה של חברת Kernel אשר מסוגל לתעד פעילות מוחית
ב-2016 ג'ונסון הקים את חברת Kernel. החברה התמקדה בבניית חומרה המודדת אותות חשמליים המיוצרים על ידי המוח. בשנת 2020 החברה הציגה לראשונה שני סוגים שונים של מכשירים דמויי קסדה אשר מסוגלים לתעד פעילות מוחית.

## Project Blueprint
ב-13 באוקטובר 2021 הכריז ג'ונסון על מיזם אנטי-אייג'ינג שהוא מכנה "Project Blueprint" אשר במסגרתו הוא מנסה להוכיח שהאנושות מסוגלת להאריך את תוחלת החיים באופן משמעותי על ידי שיפור הפרוטוקול הכרוך בתזונה, כושר, צריכת תוספי מזון ותרופות, והקפדה על שעות שינה רבות. לטענת ג'ונסון, בעשותו כן הוא הצליח לשפר באופן מהותי סמנים ביולוגיים שונים. במסגרת המיזם ג'ונסון קיבל גם שישה עירויי פלזמה כאשר בנו היה התורם.

## חיים אישיים
לג'ונסון שלושה ילדים מאשתו לשעבר.

בצעירותו היה ג'ונסון מורמוני, אך הוא בחר לעזוב את הכנסייה המורמונית כאשר היה בן 34. ג'ונסון טיפס בעבר לפסגת הקילימנג'רו, הפסגה הגבוהה ביותר ביבשת אפריקה, וכמו גם לפסגת הר טובקאל, שהיא הפסגה הגבוהה ביותר בצפון אפריקה.

## קישורים חיצוניים
* 

* 

## הערות שוליים

קטגוריה:בוגרי אוניברסיטת שיקגו
קטגוריה:בוגרי אוניברסיטת בריגהאם יאנג
קטגוריה:משקיעי הון סיכון אמריקאים
קטגוריה:אמריקאים שנולדו ב-1977
תסמונת בין הערביים

**תסמונת בין הערביים** (במקור באנגלית: **Sundowning** או **Sundown syndrome**) היא תופעה נוירולוגית הקשורה להגברת בלבול וחוסר שקט אצל אנשים עם דליריום או צורה כלשהי של שיטיון (דמנציה) בשעות המעבר בין יום ללילה.

תסמונת זו קשורה לרוב למחלת אלצהיימר אך קיימת גם בצורות אחרות של שיטיון.

המונח "תסמונת בין הערביים" נטבע לראשונה על ידי האחות לויס ק. אוונס (Lois K. Evans) בשנת 1987 עקב התזמון של הבלבול המוגבר של האדם שמתחיל בשעות אחר הצהריים המאוחרות עם שקיעת החמה.

מחקרים מראים כי 20-45% מהאנשים עם אלצהיימר יחוו וריאציה כלשהי של תסמונת בין הערביים.
 
נכון להיום אין אבחנה רשמית של תסמונת בין הערביים במדריך לאבחון וסטטיסטיקה של הפרעות נפשיות, ה-DSM-5.

## ראו גם
* מחלת אלצהיימר
* שעון צירקדי

## קישורים חיצוניים
* Sundowning, באתר Mayo Clinic
* [Sundowning syndrome, באתר Cleveland clinic




[קטגוריה:מחלות מערכת העצבים]
שברוטן (גבינה)

**שברוטן** (בצרפתית: **Chevrotin**) היא גבינה רכה על בסיס חלב עיזים המיוצרת באזור ההיסטורי של סבויה (צרפת). מאז 2002 יש לה הסמכת כינוי מקור מבוקר (AOC).

## ייצור
שברוטן מיוצרת מאז המאה ה-17 למרגלות הרי האלפים הצרפתיים של מחוזות Savoyard Chablais, Bauges ו-Chaîne des Aravis. הנוף מציב קשיים בחקלאות, עם שיפועים תלולים, אקלים לח ואדמה בשכבה דקה המבוססת על אבן גיר התומכת בצמחייה מוגבלת. החיות המבויתות היחידות שיכולות לאכול שם הן עיזים שמסוגלות להסתובב באותו ביטחון עצמי כמו צפיר האלפים (סוג של יעל) שחיים קרוב יותר לפסגות ההרים. שברוטן עשויה מחלב עיזים מסונן אך לא מפוסטר. על מנת לייצר גבינה העומדת בקריטריונים של AOC, החלב חייב להיות מיוצר על ידי עדר של לפחות 80% מהעיזים בו הן מגזע אלפיני.

הגבינה היא גבינה טרייה עם תקופת התיישנות קצרה בלבד. הייצור נוטה להיות תהליך ארטיזנלי בקנה מידה קטן. הגבינה צריכה לכל הפחות שלושה שבועות כדי להבשיל. זה מתרחש על מדפי עץ אורן, ובזמן ההבשלה הופכים כל גבינה ושוטפים אותה בתמלחת שלוש פעמים בשבוע. שברוטן קיבלה את כינוי מקור מבוקר (Appellation d'Origine Contrôlée) וכינוי מקור מוגן (AOP) בשנת 2002.

## המראה החיצוני
הגבינה לובשת צורה של גליל פחוס בקוטר 9–12 ס"מ ועובייה 3–4.5 ס"מ. הגליל שוקל בדרך כלל 250–350 גרם. לשברוטן ציפוי דק רך בצבע חום-אדמדם, שאינו שונה מהקליפה של גבינות ידועות יותר כמו מינסטר. שברוטן דומה במראה לרבלושון ותהליך ייצור שתי הגבינות דומה, אך השברוטן מיוצרת בעמקים ועשויה מחלב פרה. 

## טעם
הגבינה בעלת טעם מלא עם חמיצות ארומטית המזכירה את עשבי הבר הנכללים בתזונת האביב והקיץ של עיזי ההרים. ניתן לאכול שברוטן עם לחם בארוחת הבוקר, או כחלק ממגש גבינות בסוף הארוחה העיקרית. העונה הטובה ביותר שבה כדאי לאכול שברוטן היא בדרך כלל בין מאי לבין ספטמבר, כחמישה שבועות לאחר הייצור, אך ניתן ליהנות ממנה גם בין אפריל לבין נובמבר. במהלך חודשי החורף מוחזקות העיזים בסככות וניזונות מחציר שאינו מקנה לגבינה את הטעם העדין שעשב טרי מקנה  - טעם שמוערך על ידי חובבי שברוטן.

## קישורים חיצוניים

## הערות שוליים

קטגוריה:גבינות עיזים
קטגוריה:גבינות צרפתיות
שאבישו

**שַאבִּישוּ** (בצרפתית: **Chabichou**; ידועה גם בשם **Chabichou du Poitou**) היא גבינת עיזים צרפתית חצי רכה, לא מפוסטרת, בעלת קליפה טבעית (Fromage de Chèvre) ובמרקם מוצק וקרמי. שאבישו מיוצרת בצורה גלילית הנקראת "בונד", לפי צורת חבית יין. היא מיושנת בין 10 לבין 20 ימים. זוהי גבינת העיזים היחידה שהבשלתה רכה ומותרת לפי תקנות כינוי מקור מוגן לייצור באמצעות חלב מפוסטר. שאבישו מאוד לבנה, חלקה וגמישה על החיך, עם ריח גדי עדין.

## היסטוריה
האגדה על שאבישו חוזרת לשנת 732, בזמן תבוסת הערבים באזור במאה ה-8, לאחר קרב טור. רבים מהם עזבו את האזור אך חלקם התיישבו שם עם משפחותיהם ובמיוחד עם עדרי העיזים שלהם. האזור הכפרי התאים למרעה שכן שטחי המרעה היו מצוינים. הגבינה נקראה אז שבליס ("עז", בערבית), שם שיהפוך ל"שאבישו" לאחר מכן. עם זאת, ביות העיזים באזור זה הולך לאחור עד לקולוניזציה הרומית והיא נמשכת עד ימינו.

## ה-Chabichou du Poitou
השאבישו, שיוצרה באופן בלעדי בצפון אזור אקיטן החדשה, קיבלה הסמכת ה-AOC שלה ב-1990 בסיוע מאמציה של סגולן רויאל. הגבינה ידועה בתווית האופיינית שלה. ייצורה עלה ל-555 טון ב-2003.

ממוזער|200x200 פיקסלים|400px|פרוסה קטנה של גבינת Chabichou du Poitou AOC.

## ייצור
Chabichou du Poitou עשוי מחלב עיזים מלא טרי.  תחילה נותנים לחלב להקריש למשך 24 שעות בטמפרטורה שבין 20 לבין 22 מעלות צלזיוס. לאחר מכן יוצקים את הגבן באופן ידני בעזרת מצקת או מין מיקסר לתבניות מחוררות וקטומות ומניחים לניקוז למשך 18 עד 24 שעות נוספות תוך הפיכתו פעמיים או שלוש, ושמירה על 22 מעלות צלזיוס. לאחר מכן מוציאים את הגבינות מהתבניות וממליחים אותן במלח בישול יבש או לפעמים באמבט תמלחת. אחר כך מניחים אותן בחדרי ייבוש, כלומר מנקזים אותן תוך הנחת התבניות למשך 24 עד 48 שעות. בשלב הבא הגבינה נשארת להתיישן במרתפים בטמפרטורה שבין 10 לבין 12 מעלות צלזיוס, ובטווח של 80% עד 90% לחות. הגבינות נשארות שם לפחות 10 ימים, אבל בדרך כלל במשך שבועיים או שלושה. חלקן אפילו נשארות ליישון במשך חודשים על מנת לקבל טעם נמרץ יותר.

## ראו גם
* רשימת גבינות מחלב עיזים

## קישורים חיצוניים

* תיאור ב-Cheese.com
* גבינת Chabichou du Poitou . הגורמה הסרבן.
קטגוריה:גבינות עיזים
קטגוריה:גבינות צרפתיות
ריגוט דה קונדריה

ממוזער|300px|מרקם פנימי של ריגוט דה קונדריה (משמאל)
ה**ריגוט דה קונדריה** (בצרפתית: **Rigotte de Condrieu**) היא סוג של גבינה העשויה מחלב עיזים שמקורה במחוז ליון בצרפת ונקראת על שם העיירה קונדריה.

הגבינה קיבלה הסמכת AOC צרפתי (כינוי מקור מבוקר) מאז 2008 וקיבלה הסמכת כינוי מקור מוגן (PDO) אירופי בנובמבר 2013.

## היסטוריה
במקור, הפיכת החלב לגבינת ריגוט דה קונדריה הייתה אך ורק ייצור על ידי איכרים שנועד לצריכה ביתית. ייתכן שהוסיפו חלב פרה אם הייתה פרה בעדר. השם "ריגוט" נלקח מהנחלים היורדים במורדות הר פילאט הנקראים ריגול או ריגוט בפרנקו-פרובנס ובאוברן.

קונדריה היא קומונה ברון, חלק מהפארק הטבעי האזורי פילאט בחלקו המזרחי.

## ייצור וצריכה
אם הריגוט מיועדת לשיווק, יש צורך במינימום שמונה ימי התיישנות.

## ראו גם
* רשימת גבינות מחלב עיזים
* רשימת גבינות צרפתיות AOC

## קישורים חיצוניים

* מידע על Rigotte de Condrieu AOP
* כניסה למאגר תעודות אירופיות של DOOR
## הערות שוליים

קטגוריה:גבינות עיזים
קטגוריה:גבינות צרפתיות
דניאל צדיק

**דניאל צדיק** (ב' בכסלו תש"ל, 12 בנובמבר 1969 – ב' בכסלו ה'תשפ"ד, 16 בנובמבר 2023) היה חוקר יהדות איראן ופרופסור חבר בישיבה יוניברסיטי.

## ביוגרפיה
צדיק נולד בירושלים תקופה קצרה לאחר שהוריו עלו מאספהאן, בצעירותו למד בבית הספר פרדס ובתיכון הימלפרב, את שירותו הצבאי עשה בחיל התותחנים.

למד לתואר ראשון במסלול הדו-חוגי של לימודי האסלאם והמזרח התיכון ומחשבת ישראל באוניברסיטה העברית בירושלים. בשנת 2002 קיבל תואר דוקטור מהמחלקה להיסטוריה באוניברסיטת ייל. את הדוקטורט כתב בהנחיית עבאס אמאנת ופאולה היימן, העבודה עסקה במעמד היהודים באיראן בשלהי המאה התשע-עשרה.

בשנים 2002–2003 עסק בפוסט-דוקטורט במרכז דיין של אוניברסיטת תל אביב, ובשנים 2003–2004 ו-2005–2006 עסק בפוסט-דוקטורט באוניברסיטה העברית.

החל מ-2008 צדיק שימש כמרצה בכיר בבית הספר ברנרד רוול למדעי היהדות בישיבה יוניברסיטי בשנת 2014 מונה לפרופסור חבר, ב-2020 שב לישראל.

במהלך השנים שימש כראש התכנית לתואר שני בתרבות עם ישראל במכללה האקדמית אחוה, ומסר קורסים במכון שכטר למדעי היהדות.

נפטר ב-16 בנובמבר 2023 הותיר אחריו אישה וילדים.

## תחומי מחקרו

צדיק חקר את הספרות הרבנית של יהדות איראן וטען שיהודי איראן הפיקו ספרות נכבדה והיו בעלי ידע יהודי גבוה, את תוצאות מחקרו פרסם בספר בשם "יהודי איראן וספרות רבנית - היבטים חדשים", שיצא לאור ב-2019 בהוצאת מוסד הרב קוק.

על מחקר זה זכה בפרס ראש הממשלה לעידוד והעצמת חקר קהילות ישראל בארצות ערב ואיראן ביוני 2021.

## חיבוריו

* **Between Foreigners and Shi‘is: Nineteenth-Century Iran and its Jewish Minority,** Stanford University 2007
* **Iran, Israel, and the Jews: Symbiosis and Conflict from the Achaemenids to the Islamic Republic,** 2019

* **יהודי איראן וספרות רבנית: היבטים חדשים**, מוסד הרב קוק, ירושלים 2019

## קישורים חיצוניים

* דניאל צדיק, באתר ישיבה יוניברסיטי (כולל דף קורות חיים)
* 
* 
### מדבריו
* 
* 
* לזכר פרופסור **אמנון נצר** ז"ל, בתוך: שאול רגב (עורך), **יהודי איראן: הנהגה, חברה ותרבות**, הוצאת אוניברסיטת בר-אילן, 2017, עמ' 7 
* 
*
* 

## הערות שוליים

קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת ייל
קטגוריה:סגל ישיבה יוניברסיטי
קטגוריה:סגל מכללות בישראל
קטגוריה:זוכי פרס ראש הממשלה
קטגוריה:ישראלים שנולדו ב-1969
קטגוריה:ישראלים שנפטרו ב-2023
פורם ד'אמבר

**פוּרְם ד'אַמְבֶּר** (בצרפתית: **Fourme d'Ambert**) היא גבינה כחולה צרפתית חצי קשה. אחת הגבינות העתיקות ביותר בצרפת, היא מתוארכת עוד לתקופת רומא העתיקה. היא עשויה מחלב פרה גולמי (לא מפוסטר) מאזור אוברן בצרפת, בעלת צורה גלילית צרה מובהקת.

## מאפיינים
הגבינה החצי קשה מוזרקת בנבגי פניציליום רוקפורטי (Penicillium roqueforti) ומתיישנת לפחות 28 ימים. היא כמעט זהה לפורם דה מונבריזון (למעט בצורה), השניים היו מוגנים על ידי אותו כינוי מקור מבוקר (AOC) משנת 1972 עד 2002 כאשר כל אחת הוכרה בנפרד כגבינה משל עצמה בגלל הבדלים הקלים בייצורן. ניתן למצוא דמיון של הגבינה המפוסלת מעל הכניסה לקפלה מימי הביניים ב-La Chaulme, Puy-de-Dôme (כפר קטן במרכז צרפת בת 113 תושבים).

למרות שלרוב הגבינה מיוצרת מחלב מפוסטר על ידי התעשייה והקואופרטיבים, לאחרונה החל ייצור ארטיזנלי באמצעות חלב גולמי (לא מפוסטר), והייצור בחוות או פרמייה (חקלאי) הוחל מחדש. נכון לעכשיו, ארבעה חקלאים מייצרים מדי שנה עד 35 טון (38.58 טון) של גבינת AOP זו שמיוצרת מחלב גולמי.

## ראו גם
* רשימת גבינות צרפתיות

## קישורים חיצוניים

## הערות שוליים

קטגוריה:גבינות צרפתיות
קטגוריה:גבינות כחולות
נורי אל-ג'ראח

**נוּרי אל-ג'ראח** (בערבית: **نوري الجراح**) הוא משורר, עורך ומסאי סורי-בריטי הנחשב כאחד מהבולטים במשוררים כותבי הערבית של העשורים האחרונים. לצד כתיבת שירה, אל-ג'ראח פרסם גם ספרי ילדים, ערך מספר כתבי-עת ספרותיים בולטים, עסק בתיעוד ספרות מטיילים ערבית קלאסית והיה פעיל בחוגי אופוזיציה למשטר הבעת' בסוריה.

## ביוגרפיה
אלג'ראח נולד בדמשק בשנת 1956 ופרסם בה את שיריו הראשונים, ב-1978. בשנת 1981 עזב את סוריה בשל רדיפות שלהן היה נתון מצד מנגנוני ביטחון הפנים של משטר הבעת' הסורי, כתוצאה מפעילותו הפוליטית והתנגדותו לשלטון. לאחר שעזב את סוריה, התיישב אלג'ראח בביירות, אך זמן קצר לאחר מכן פרצה במדינה מלחמת לבנון והוא נאלץ לעבור לניקוסיה, בירת קפריסין, שבאותה עת התמלאה באינטלקטואלים ערבים שעזבו את ארצותיהם והפכו את העיר לביתם, מה שהפך אותה למרכז חשוב של הספרות הערבית. אחרי כשנתיים עזב אלג'ראח גם את קפריסין ובשנת 1986 השתקע בלונדון עם משפחתו ומאז הוא חי בה עם משפחתו ויוצר בה.

לאורך שנותיו בלונדון, הקים אל־ג'ראח מספר כתבי־עת ספרותיים חשובים בסצנת השירה והספרות הערבית. הבולטים מבין כתבי העת הללו היו "א־נאקד" (המבקר), שפעל בלונדון בין השנים 1988–1992; "אל־כּאתבּה" (הסופרת) שפעל גם הוא בלונדון בין השנים 1993–1995; "אל־קסידה" (השיר) שפעל בקפריסין בשנת 1999; "א־ריחלה" (המסע) שפעל בלונדון בשנת 2005; "דמשק" שפעל בלונדון בשנים 2012–2013; ו"אל־ג'דיד" (החדש) הפועל בלונדון משנת 2015 ועד היום. כתבי העת שערך אלג'ראח היו במה מרכזית ליוצרים ערבים שחיו בגלות ואפשרו להם לשמור על קשרים עם קהל קוראיהם בעולם הערבי.

מאז שראה אור ספרו הראשון בביירות בשנת 1982, פרסם אלג'ראח למעלה מ-15 ספרי שירה ולצידם גם ספרי ילדים וספרי עיון על ההיסטוריה הערבית. שיריו של אל־ג'ראח תורגמו לאורך השנים לשפות רבות: צרפתית, אנגלית, ספרדית, איטלקית, יוונית, הולנדית, פרסית וטורקית וקבצים מתורגמים משירתו ראו אור משך השנים במדינות שונות. כמה משיריו תורגמו לעברית.

נורי אל-ג'ראח זכה בשנת 2023 בפרס מקס ז'אקוב לשירה.

## ספרי שירה
* **הנער** (ביירות, 1982)
* **להתחרות עם הקול** (לונדון, 1988)
* **המנון לקול** (קלן, 1990)
* **ילדוּת מוות** (קזבלנקה, 1992)
* **גביע שחור** (לונדון, 1993)
* **השיר והשיר שבמראה** (ביירות, 1995)
* **העלייה של אפריל** (ביירות, 1996)
* **גינות המלט** (ביירות, 2003)
* **דרך דמשק והגן הפרסי** (ביירות, 2004)
* **יום קין** (חיפה/ביירות, 2013)
* **ייאושו של נח** (ביירות, 2014)
* **קינות הבל** (ביירות, 2015)
* **ארבע קינות** (איסטנבול, 2016)
* **סירה ללסבוס** (מילאנו, 2016)
* **נהר על צלב** (ביירות, 2018)
* **אין מלחמה בטרויה** (מילאנו, 2019)
* **שפיפון האבן** (מילאנו, 2023)
* **מכלול היצירה** (שלושה כרכים, ביירות 2008–2022)

## קישורים חיצוניים
* 
* עמוד המשורר, באתר lyrikline

## הערות שוליים

קטגוריה:משוררים סורים
קטגוריה:משוררים ערבים
קטגוריה:ילידי 1956
דוד מאיר לובצקי

ממוזער|לובצקי דוד מאיר וגולדה
[ממוזער|שילוט הרחוב על שם לובצקי ב[גדרה]]
**דוד מאיר לובצקי** (י"ח בחשון תרכ"ד, 1863 - י"א בכסלו תרצ"ח 1937) היה מהאבות המייסדים של גדרה.

## קורותיו
נולד בניסוויז', פלך מינסק (רוסיה הלבנה) לאביו יהודה-ליב.

עסק בחקלאות והתמחה בגידול ירקות. בהיותו בן חמישים החליט לעלות לארץ ישראל ולעבד את אדמתה. בשנת תרע"א (1911) הגיע לראשונה לגדרה עם בנו הבכור שמואל שנשאר בגדרה. דוד מאיר חזר לפולין למכור את רכושו כדי לשלם עבור הנחלה. ב-1912 חזר לארץ עם אשתו גולדה וילדיו רינה ומשה, וקנה את נחלתו של משה מהרש"ק, ברחוב הראשי של גדרה (כיום רחוב הבילויים).

במשך השנים חלק ממשפחות הבילויים מכרו את נחלתם עקב תנאי מחיה קשים. במקומם הגיעו למושבה מתיישבים חדשים ועזרו לבילויים שנשארו במושבה לחזק אותה ולעבוד בחקלאות. אחד מהם היה דוד מאיר לובצקי שהצטרף עם עוד שבע משפחות לקבוצת הבילויים והם האבות המייסדים של גדרה.

דוד מאיר השתלב בגדרה והפך להיות חקלאי למופת. משקו התפתח יפה ולכרמיו ולרפתו יצאו מוניטין בסביבה כולה. במקביל לעבודתו בכרמים, הקדיש את עצמו לפעולה ציבורית. דוד מאיר כיהן במשך שנים כחבר ועד המושבה. הוא מילא את תפקיד הגזבר והיה גבאי בבית הכנסת ישורון.

דוד מאיר נקבר בגדרה בי"א כסלו תרצ"ח (1937), אשתו גולדה נקברה לצידו בט"ו טבת תשי"ז (1956).

הבית ברחוב הבילויים, בו חיו דוד מאיר וגולדה ואחריהם בנם הצעיר משה לובצקי שחי בו עד יום מותו, הוא בית לשימור.

## קישורים חיצוניים
* הבילויים בגדרה, מסע אחר

## הערות שוליים

קטגוריה:ויקיפדיה: ערכים של משתמשים חדשים
קטגוריה:אישים הקבורים בגדרה
קטגוריה:גדרה: אישים
ווטרג'ן

250px|ממוזער|שמאל|מתקן מים של ווטרג'ן
**ווטרג'ן** (באנגלית: **Watergen Inc**) היא חברה ישראלית המפתחת מערכות טכנולוגיות בתחום המים והשתייה.

החברה פיתחה לאורך השנים מערכות טכנולוגיות להפקת מים מאוויר באמצעות בטכנולוגיית הפקת מי שתייה אטמוספיריים , מכשירים להפקת מים ממזגנים של כלי רכב, ויחידות ניידות לטיהור מים.

## היסטוריה
חברת ווטרג'ן הוקמה ב-2009 על ידי היזם הישראלי אריה כוכבי וצוות מהנדסים במטרה לספק מים נגישים באופן חופשי לחיילים ברחבי העולם ובפיתוח טכנולוגיה לייבוש אוויר, שהייתה אפקטיבית עבור מוצרים כמו מייבשי כביסה. ב-2016 נרכשה החברה על ידי המיליארדר הישראלי מיכאל מירלשוילי. לאחר הרכישה הפנתה החברה את מרב תשומת לבה לטיפול במקומות שסובלים ממחסור במים ובמתן מענה לצרכים של אנשים בעקבות אסונות טבע.

החברה יצרה לאורך השנים סדרה של מוצרים בשלל מקומות ברחבי העולם, החל ממקומות כפריים מרוחקים ועד למתחמי משרדים מסחריים ובתים פרטיים. הוא שימש ברחבי העולם, הן במגזר והן במגזר הפרטי בשלל מדינות ואזורים, בהם ארצות הברית, אמריקה הלטינית, מרכז אסיה, המזרח התיכון ואפריקה. המוצרים המרכזיים של החברה הוא מכשיר יצור המים מהלחות שבאוויר (בטכנולוגיית הפקת מי שתייה אטמוספיריים ), שחלק מהדגמים שלו מסוגלים לייצר בין 900 ל-5,000 ליטרים ביום (בהתאם לגודל המכשיר), ומיועדים לשבת על גג של בנייני משרדים או מגורים ולספק מי שתייה באמצעות צנרת ייעודית נפרדת, המכשירים הקטנים יכולים להיות מותקנים ומוטענים על טנדרים ולהתחבר לגנרטורים, על מנת לנייד אותם לאזורי אסון.

בפברואר 2019 פורסם כי החברה החליטה לתרום לברזיל כ-10 מכשירים לייצור מים מהאוויר זאת לאור משבר המים הקשה במדינה.

במאי 2021 נחתם הסכם בין ישראל לאיחוד האמירויות הערביות מכון משותף לחקר המים, המכון לחקר מים יוקם כחלק משיתוף פעולה בין ווטרג'ן וחברת אל-דהרה בתחום ביטחון המים והמזון. במסגרת ההסכם הוחלט להקים מפעל של ווטרג'ן באמירויות שיספק את מכשירי החברה להפקת מי שתייה מהאוויר למדינות המפרץ הפרסי ולאפריקה.

במאי 2020 התקינה החברה אחד ממכשירי יצור המים מהלחות שבאוויר בבית החולים א-רנתיסי בעזה. הפרויקט, בהובלת מירילשווילי, נועד לטפל במשבר המים ברצועת עזה.

באפריל 2023 החליטה החברה לפטר יותר מ–30% מכוח האדם על רקע העברת מעבדות הפיתוח של החברה לאיחוד האמירויות הערביות.

## קישורים חיצוניים

* 
* 
* 

## הערות שוליים

קטגוריה:ישראל: המצאות
קטגוריה:חברות מים ושפכים ישראליות
קטגוריה:חברות ישראליות
נאז'י מרשל

**נאז'י מוריס מרשל** (באנגלית: **Naji Maurice Marshall**; נולד ב-24 בינואר 1998) הוא כדורסלן אמריקאי המשחק בקבוצת דאלאס מאבריקס מליגת ה-NBA, בעמדת הסמול פורוורד.

## קריירת מכללות
מרשל נולד באטלנטיק סיטי שבניו ג'רזי, ובין השנים 2017–2020 למד באוניברסיטת זייבייר אשר בסינסינטי, אוהיו. לאורך שלוש עונותיו בקבוצת הכדורסל של האוניברסיטה רשם ממוצעים של 12.9 נקודות, 5.9 ריבאונדים ו-3.0 אסיסטים למשחק.

## קריירה מקצועית
מרשל לא נבחר על ידי אף קבוצה בדראפט ה-NBA 2020, אך זכה לחוזה כפול בקבוצת ניו אורלינס פליקנס. בעונת הרוקי שלו שותף ב-32 משחקי NBA, ותרם 7.7 נקודות בממוצע למשחק.

בסיום עונת  חתם בניו אורלינס על חוזה NBA סטנדרטי ל-3 עונות, עבור כ-5.2 מיליון דולר. ב-7 בינואר 2023 קלע שיא קריירה של 24 נקודות, במשחק מול דאלאס מאבריקס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

קטגוריה:אמריקאים ילידי ניו ג'רזי
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ניו ג'רזי: כדורסלנים
קטגוריה:כדורסלני אוניברסיטת זייבייר
קטגוריה:כדורסלני ניו אורלינס פליקנס
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1998
פורם דה מונבריזון

**פוּרם דה מונבריזון** (בצרפתית: **Fourme de Montbrison**) היא גבינה מחלב פרה המיוצרת באזורי רון-אלפ ואוברן בדרום צרפת. שמה נובע מהעיירה מונטבריזון בנפת הלואר.

המילה פוּרְם-fourme נגזרת מהמילה הלטינית forma שמשמעותה "צורה", אותו שורש שממנו נגזרת המילה הצרפתית fromage (גבינה).

## מאפיינים
הגבינה הזו מיוצרת בבלוקים גליליים גבוהים במשקל של בין 2-1.5 ק"ג כל אחד. הקוטר של הבלוקים הוא 13 ס"מ וגובהם 19 ס"מ, על אף שהגבינה נמכרת לרוב בחנויות בפרוסות גליליות קצרות בהרבה.

לפורם דה מונטבריזון קליפה חומה כתומה אופיינית עם פטה (תוך הגבינה) בצבע שמנת, מנומרת בפסים עדינים של עובש כחול. הסמכת ה-Appellation d'Origine Contrôlée (כינוי מקור מבוקר) שלה הוענק בשנת 1972 על פי צו משותף עם גבינת פורם ד'אמבר, גבינה כחולה דומה גם היא מאותו אזור. ב-2002 קיבלו שתי הגבינות מעמד של AOC נפרד, מתוך הכרה בהבדלים בייצורן.

למרות ריחה המעופש, הגבינה עדינה במיוחד יחסית לגבינות כחולות, ובעלת טעם יבש.

## ייצור
ממליחים את הגבן (גבינה מוקרשת) ומכניסים אותו לתבניות. לפני הוצאת הגבינה מהתבנית מניחים את הגושים על מתלים עשויים מעץ אשוח. לאחר מכן הגבינה מסובבת ביד, בתשעים מעלות בכל פעם, במשך שתים עשרה שעות. הגבינה מוזרקת עם נבגי פניציליום רוקפורטי (penicillium roqueforti), ומאוחר יותר מוזרק גם אוויר לתוכה ליצירת כיסים בפטה לעידוד התפתחות הנבגים.

הגבינה חייבת להיות מיושנת לפחות 28 ימים, אם כי לעיתים קרובות יותר היא נשארת כ-8 שבועות. משתמשים בסביבות 25-20 ליטר חלב להכנת כל גוש גבינה. על פי תקנה, ניתן לייצר את הגבינה רק בכל אחת מ-33 הקומונות (יישובים) של מונט דו פורז (Monts du Forez) בנפות פוי-דה-דום ולואר.

הגבינה המוגמרת היא לפחות 50% שומן (מהחומר היבש), ולמרות שרוב הייצרנים משתמשים בחלב מפוסטר, היצרנים הארטיזנלים (חקלאי חוות), שמספרם בגידול, משתמשים בחלב לא מפוסטר. סך הייצור בשנת 2005 היה 495 טון.

## ראו גם
* פורם ד'אמבר
* בלו דה ז'קס
* רשימת גבינות
* רשימת גבינות צרפתיות AOC

## קישורים חיצוניים

* האתר הרשמי של Fourme de Montbrison AOC (בצרפתית)
* גבינת גורמה (באנגלית)

## הערות שוליים

קטגוריה:גבינות כחולות
קטגוריה:גבינות צרפתיות
אראנוס

**אראנוס** (באנגלית: **Eranos**; ביוונית: **ἔρανος**), הוא שמה של קבוצת דיון אקדמית שמתכנסת לשם לימודי הומניזם ולימודי דתות, כמו גם דיון במדעי הטבע. אנשי האקדמיה שהיו חברים בה, נפגשו באופן שנתי, החל משנת 1933, במקומות כינוס שונים באירופה, כגון: בעיירה השוכנת סמוך לאגם מאג'ורה, ובאסקונה, שווייץ. קבוצת מלומדים מהעיר הידלברג, בתחילת המאה העשרים, אף היא קראה לעצמה בשם *"אראנוס הידלברג"*. בין חבריה, היו גם ההיסטוריון והסוציולוג מקס ובר וכן התאולוג ארנסט טרייטש, שניהם גרמנים.

משמעות השם אראנוס, מילה השאובה מיוונית עתיקה, "משתה שבו האורחים מביאים את האוכל, ללא מארח חיצוני שמביא אוכל זה". את הכינוס הראשון של אראנוס, שכאמור לעיל, התקיים בשנת 1933, בעיירה סמוך לאגם מאג'ורה, יזמה הספיריטואליסטית אולגה פרובה-קפטיין, שהייתה חברה באגודה התאוסופית. החל מ-1933, קבוצת אראנוס התכנסה באופן מסודר, אחת לשנה. במשך שבעים שנים, ועידות אלו שימשו כנקודת כינוס למפגשים שהתקיימו בחברותא, בין הוגים בתחומים שונים של ידע, החל מפסיכולוגים שעוסקים בתת-מודע, עבור בחוקרי מדע הדתות ובהיסטוריונים וכלה במבקרי ספרות וחוקרי פולקלור, שדנו בכל נושא רוחני. בכל ועידה שנתית כזו, שנמשכה שמונה ימים, היו המשתתפים אוכלים, ישנים וחיים ביחד, עובדה שהפכה אותם לחבורה מגובשת, דבר שקידם דיון חופשי ופתוח. בכל שנה היו בוחרים לדון בנושא מרכזי חדש וכל חוקר אקדמי היה בוחר להעניק הרצאה בת שעתיים על כל נושא משני שיבחר הקשור לנושא המרכזי - תרומתו או תרומתה ל'משתה' הרעיונות - זאת בניסיון למשוך קהל הוגים רבגוני זה, לקיים דיון אינטלקטואלי פרודוקטיבי.

## ראשית הקבוצה
פרובה-קפטיין הקימה קבוצה זו בעצתו של ההיסטוריון וחוקר לימודי הדתות, רודולף אוטו. פרובה-קפטיין, הולנדית במוצאה, הקימה לפני כן את הסלון הספרותי *"השולחן העגול"*, אשר היווה סממן בהמשך, לנטייתה ה'ספריטואליסטית' של קבוצת אראנוס עצמה. אכן, החל מייסודה של קבוצת אראנוס, נטתה קבוצה זו לעסוק בנושאים ספיריטואליסטים. הנושא המרכזי הראשון בו דנה הקבוצה 'יוגה ומדיטציה: מזרח ומערב', אמנם היווה נושא דיון תקדימי בשנות ה-30 של המאה ה-20. נושאים מרכזיים נוספים שדנו עליהם בעבר במסגרת קבוצתית זו: 'כתות השמש העתיקות והמשמעות הסימבולית של האור בגנוסטיקה ובנצרות הקדומה' (1943); 'האדם והשלום' (1958); 'יצירה וארגון' (1966); וכן 'על אמיתותם של חלומות' (1995). בין המשתתפים במשך השנים, ניתן לציין את היינריך צימר, קארוי קרניי, מירצ'ה אליאדה, קרל גוסטב יונג, אריך נוימן, רוברט אייזלר, קת'לין ריין, הנרי קורבין, גרשם שלום ועוד רבים וטובים.

## קישורים חיצוניים

* 

* Eranos Unofficial Site
* Eranos
* Who is who in Analytical Psychology?: Eranos Circle


## הערות שוליים

קטגוריה:ארגון
קטגוריה:מיסטיקה
קטגוריה:כנסים
קטגוריה:תאוריה ביקורתית
The Prime Time of Your Life

"**The Prime Time of Your Life**" הוא הסינגל הרביעי והאחרון מתוך אלבום האולפן השלישי של הצמד המוזיקה האלקטרונית הצרפתי דאפט פאנק, Human After All. הסינגל יצא לאור ב-17 ביוני 2006 על ידי חברת התקליטים וירג'ין רקורדס. הוא גם הסינגל האחרון של דאפט פאנק עם וירג'ין רקורדס, והוא שוחרר עם קליפ שנכתב ובוים על ידי טוני גרדנר, עם אפקטים של איפור על ידי Alterian, Inc.

## תוכן
מאפיין בולט של "The Prime Time of Your Life" הוא האצת הקצב ההולכת וגוברת עם סיום הרצועה. הת'ר פארס מ-Allmusic הצהירה: "מקצבי השאפל עוקפים את השיר בהדרגה, בסופו של דבר מאיצים וזוללים אותו". סקירה מוקדמת תיארה את אפקט המהירות הגוברת כדומה לליל לואיס, וכי הסיום נשמע כמו מכונת כביסה. המבנה הכללי של "The Prime Time of Your Life" תואר על ידי מתיו ויינר מ-Stylus כ"פחות שיר מאשר מסגרת שעליה אפשר לטעון יותר ווקודרים ומקצבי שאפל קופצי טרנדים".

באלבום ההופעה החיה של דאפט פאנק, Alive 2007, השיר מורכב יחד עם "The Brainwasher" מ-Human After All, כמו גם עם השירים "Rollin' & Scratchin'" ו-"Alive" מהאלבום Homework.

## קליפ
הקליפ השנוי במחלוקת לשיר נכתב ובוים על ידי טוני גרדנר. עבודות האיפור עבור הקליפ עוצבו ונוצרו על ידי Alterian, Inc. בתו בת האחת-עשרה של גרדנר, בריאנה, משחקת את הדמות הראשית, מלודי, נערה צעירה הנאבקת באנורקסיה.

בתחילת הקליפ ניתן לראות גולגולת מסתובבת המניעה את לסתה. לאחר מכן המצלמה מתרחקת ומגלה שמדובר בהשתקפות בעין. העין ממצמצת ואפשר לראות ראש של ילדה (מלודי) צופה בטלוויזיה. בטלוויזיה מוצגים שלדים חיים במצבים שונים בתוכניות שונות. דאפט פאנק מופיעים בהופעת קמע בקליפ כשלדים שמתראיינים בערוץ חדשות בטלוויזיה.

מלודי ניגשת אל השידה שלה ומתבוננת בכמה תמונות. היא רואה את הוריה, שגם הם שלדים חיים, מעוררים פלאשבקים החושפים שרשרת בעלת חשיבות כלשהי. לאחר מכן היא מתבוננת בתמונה של עצמה (שבה היא אינה שלד ונראית בעודף משקל) משחקת בחבל קפיצה עם חבריה שהם שלדים. מלודי נכנסת לחדר האמבטיה, שם היא מסתכלת במראה כשבהשתקפות ניתן לראות פוסטר של שלד שמחקה את בריטני ספירס, בדומה לעטיפת האלבום Greatest Hits: My Prerogative. מלודי מורידה את השרשרת ומניחה אותה על הכיור, ואז פותחת מגירה שם היא מגלה סכין גילוח.

לאחר מכן היא מתחילה לחתוך את ידה הימנית עם הלהב, ומושכת את העור מהיד. בסצנה הבאה היא מתחילה לחתוך את העור סביב פניה, ואז ממשיכה לקרוע את העור כך שראשה, פלג גופה העליון וזרועותיה חסרי עור. היא בוהה בעצמה במראה, מקבלת פלאשבקים מחייה, ואז מתעלפת, וכנראה מתה.

הוריה של מלודי, שאינם מופיעים כשלדים, מוצאים את בתם שוכבת על רצפת האמבטיה, אך ניתן לראות רק את רגליה. המצלמה מראה שוב את התמונות על השידה, אבל הפעם כולם נראים נורמליים. גם התמונה של הילדה עם חבריה שונה, והילדה אינה סובלת מעודף משקל. בסצנה האחרונה של הקליפ, מלודי מוצגת בטלוויזיה, כשלד, מנופפת לעבר שני שלדים האוחזים בחבל קפיצה. לאחר מכן היא רצה לעברם לפני שהטלוויזיה נכבית.

הקליפ נכלל בגרסת התקליטור וה-DVD של האלבום Musique Vol. 1 1993–2005.

## רשימת רצועות

## קישורים חיצוניים
* 

## הערות שוליים

קטגוריה:שירי 2005
קטגוריה:סינגלים מ-2006
קטגוריה:שירי דאפט פאנק
קטגוריה:שירים באנגלית
קטגוריה:שירים על זמן
קטגוריה:סינגלים בהוצאת וירג'ין רקורדס
משרד הפנים (הודו)

**משרד הפנים** (בהינדי: **गृह मंत्रालय**; באנגלית: **Ministryof Home Affairs**) הוא משרד ממשלתי הודי.

## מבנה וסמכויות
בראש המשרד עומד שר הפנים, ותחתיו מכהנים שלושה שרי מדינה (בעלי מעמד הדומה לסגן שר במשרד). מנהל המשרד הוא מזכיר הפנים.

המשרד אחראי על כוחות הביטחון השייכים לממשלת הודו, על אבטחת גבולות, יחסי מדינות הודו-ממשלת הודו, ניהול טריטוריות האיחוד, ועוד.

## שרים

## קישורים חיצוניים

* 

## הערות שוליים

*
קטגוריה:ממשלת הודו
קטגוריה:משרדי פנים
הרלבה

**הרלבה** (באנגלית: **Herlava**) הייתה אישה נורמנית מהמאה ה-11 שהייתה אימו של ויליאם הראשון, מלך אנגליה (ויליאם הכובש), אותו ילדה בעת שהייתה נשואה לרובר הראשון, דוכס נורמנדיה, ואימם של אחיו למחצה של ויליאם הכובש:  ו, אותם ילדה בעת שהייתה נשואה ל.

## ביוגרפיה
המקור הקדום ביותר המתייחס למוצאה של הרלבה הוא התוספות של הכרוניקן הנורמני אורדריקוס ויטליס ל-Gesta Normannorum Ducum, שם נקרא אביה של הרלבה בשם פולברט, שיהפוך לצ'מברלין של הדוכס. ויטליס טען כי ויליאם הראשון נולד ב, הנחשבת לעיר הולדתה של הרלבה.

לפי אגדה אחת, מערכת היחסים שלה עם רובר הראשון, דוכס נורמנדיה, החלה כאשר רובר ראה את הרלבה מהצריח שלו. לפי האגדה, הרלבה, שראתה את הדוכס על חומותיו מעל, הרימה את חצאיותיה קצת יותר מהנדרש כדי למשוך את תשומת ליבו של הדוכס. האחרון נפגע מייד והורה להביא אותה (כפי שהיה מקובל לכל אישה שהסבה את תשומת ליבו של הדוכס) דרך הדלת האחורית של הטירה. הרלבה סירבה ואמרה שהיא תיכנס לטירת הדוכס רק כשהיא רכובה על סוס דרך השער הקדמי של הטירה. הדוכס הסכים, וכעבור כמה ימים רכבה הרלבה על סוס לבן ועברה דרך השער הקדמי של הטירה בראש מורם. להרלבה ניתן מעמד רשמי למחצה כפילגשו של הדוכס. מאוחר יותר היא ילדה את בנו, ויליאם, בשנת 1027 או 1028.

### נישואיה להרלויאן דה קונטוויל
הרלבה נישאה ל ב-1031. יש הטוענים שרובר תמיד אהב את הרלבה, אך הפער במעמדם החברתי הפך את הנישואים ללא אפשריים. ולכן, על מנת שחייה יהיו יותר טובים, הוא חיתן אותה עם דה קונטוויל, אחד מהאצילים האהובים עליו.

מנישואיה לדה קונטוויל נולדו לה שני בנים:  ו. שניהם היו אישים בולטים בתקופת מלכותו של ויליאם הכובש. היו להם גם שתי בנות: לאחת קראו אמה ושם הבת השנייה, שאף הייתה נשואה לוויליאם, לא ידוע.

### מותה וקבורתה
הרלבה נפטרה בשנות הארבעים לחייה. על פי , היא נקברה ב, שהוקם על ידי דה קונטוויל ובנם רוברט בסביבות שנת 1050.

## ביאורים

## הערות שוליים

קטגוריה:ילידי 1003
קטגוריה:נפטרים ב-1050
הפיגוע בתחנת האוטובוס ביציאה מירושלים

בתחנת האוטובוס (והטרמפיאדה) ביציאה מהעיר ירושלים לכביש 1, אירעו כמה פיגועים:
Exes

"**Exes**" (בעברית: "**אקסים**") הוא שיר של הזמרת-יוצרת הקנדית טייט מקריי. הוא יצא ב-17 בנובמבר 2023, תחת הוצאת RCA רקורדס כסינגל השני מתוך האלבום השני שלה, *[[Think Later]]*.

## רקע וקידום
לאחר יציאתו וההצלחה המסחרית של הסינגל שלה "Greedy", הכריזה מקריי על האלבום השני שלה *[[Think Later]]* ב-6 בנובמבר 2023. התהליך היצירתי מאחורי האלבום תואר על ידי מקריי כ"אחד מהדברים הכי מלחיצים, מרגשים, מורטי עצבים ומהנים" שחוותה אי פעם. ב-14 בנובמבר 2023, מקריי אישרה את צאתו של "Exes" באינסטגרם ובטיקטוק שלה. פוסט ההכרזה באינסטגרם היה כתוב בטקסט , בזמן שהיא פרסמה טיזרים של השיר בסרטון טיקטוק כמה ימים קודם לכן. לקידום אלבומה, מקריי הופיעה בפרק ב-18 בנובמבר 2023 של "סאטרדיי נייט לייב".

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי טייט מקריי
קטגוריה:שירים באנגלית
קטגוריה:שירים שנכתבו על ידי טייט מקריי
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:שירי פלטינה כפולה בארצות הברית
קטגוריה:סינגלים בהוצאת RCA רקורדס
גדת המים

ממוזער
**גדת המים** או **שפת המים** (בסינית: 水滸傳 - שְׁווֵי־הוּ גְ'ווָאן) הוא רומן סיני המיוחס לשי נאיאן, סופר סיני מתקופת שושלת מינג, ונחשב לאחד מארבעת הרומנים הקלאסיים המרכזיים בספרות הסינית. הרומן נכתב בסינית עממית, ולא בסינית קלאסית. הוא רומן הרפתקאות בסגנון סיפורי רובין הוד. הספר מבוסס באופן רופף על סיפוריה של קבוצת שודדים אמיתית מתקופת שושלת סונג.

העלילה מתרחשת בזמן שושלת סונג, הרומן מספר כיצד 108 פורעי חוק התאספו בהר ליאנג (או ליאנג מארש) כדי להקים צבא גדול ולמרוד בממשל המרכזי, אבל הם נתפסו ונכלאו. מאוחר יותר הם זוכים לחנינה מידי הממשלה שגייסה אותם למלחמה בנוודים-הפולשים של שושלת ליאו ומורדים אחרים.

## קישורים חיצוניים

* 

## הערות שוליים

קטגוריה:ספרות סינית
סרגיי ריאזאנסקי

**סרגיי ריאזאנסקי** (ברוסית:**Сергей Николаевич Рязанский** , נולד ב-13 בנובמבר 1974 במוסקבה) הוא קוסמונאוט רוסי. הוא השתתף בטיסות לתחנת החלל הבין-לאומית והיה חבר בכמה משלחות.

## קורות חיים
סרגיי ריאזאנסקי נולד וגדל במוסקבה. לאחר סיום בית ספר הוא התחיל לימודים באוניברסיטת מוסקבה וסיים אותה עם תואר שני בוירוסולוגיה בשנת 1996. לאחר סיום הלימודים הוא התחיל לעבוד בתחום במכון של האקדמיה הרוסית למדעים. בשנת 2006 הוא סיים עבודת הדוקטורט.

במאי 2003 ריאזאנסקי החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא השתתף בפרויקט מאדים 500 והיה חבר בצוות גיבוי של מספר משימות.

בספטמבר 2013 ריאזאנסקי היה מהנדס טיסת סויוז TMA-10M שהביאה לתחנת החלל את חברי משלחת מס' 37 לתחנת החלל הבין-לאומית החדשים (פיודור יורצ'יחין היה מפקד המשלחת). לאחר סיום עבודת המשלחת ריאזאנסקי עבר למשלחת מס' 38 לתחנת החלל הבין-לאומית בפיקוד של אולג קוטוב. במהלך שהות בחלל הוא ביצע 3 פעמים פעילות חוץ-רכבית באורך כולל של 20 שעות ו-5 דקות. הוא חזר לכדור הארץ לאחר 166 ימים בחלל.

ביולי 2017 ריאזאנסקי היה מפקד טיסה סויוז MS-05 שהביאה לתחנת החלל את חברי משלחת מס' 52 לתחנת החלל הבין-לאומית החדשים (פיודור יורצ'יחין היה מפקד המשלחת). לאחר סיום עבודת המשלחת ריאזאנסקי עבר למשלחת מס' 53 לתחנת החלל הבין-לאומית (רנדולף ברזניק היה מפקד המשלחת). במהלך שהות בחלל הוא ביצע פעילות חוץ-רכבית באורך של כ-7.5 שעות. הוא חזר לכדור הארץ לאחר 138 ימים בחלל.

בסוף 2017 ריאזאנסקי פרסם ספר עם צילומים שהוא עשה מהחלל. באותה שנה הוא מונה לחבר בצוות משקיפים של הסוכנות הרוסית למניעת סימום בספורט.

בשנת 2018 ריאזאנסקי פרש מיחידת הקוסמונאוטים. לאחר פרישה הוא פרסם מספר ספרים שקשורות עם פעילותו בתחום החלל.

## קישורים חיצוניים

* אתר אישי 
* ביוגרפיה
* ביוגרפיה באתר הכנת הקוסמונאוטים הרוסי

קטגוריה:הלכי חלל רוסים
קטגוריה:מעוטרי גיבור הפדרציה הרוסית
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:בוגרי אוניברסיטת מוסקבה
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1974
סויוז MS-06

**סויוז MS-06** (ברוסית:**Союз МС-06**) היא חללית סויוז ששוגרה לחלל ב-12 בספטמבר 2017 מקוסמודרום בייקונור ונחתה ב-28 בפברואר 2018. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 53 לתחנת החלל הבין-לאומית.

סמל המשימה פותח על בסיס סמל שהוגש בתחרות פתוחה בה השתתפו 150 אמנים.
## הצוות
*  אלכסנדר מיסורקין - מפקד
*  מארק ואנדה היי - מהנדס טיסה
*  ג'וזף אקבה - מהנדס טיסה

### צוות גיבוי
*  אנטון שקאפלרוב - מפקד
*  סקוט טינגל - מהנדס טיסה
*  שנון ווקר - מהנדס טיסה

## תיאור המשימה
חללית "סויוז MS-06" שוגרה ב-13 בספטמבר 2017 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "פואיסק" של תחנת החלל הבין-לאומית באותו יום כעבור כ-6 שעות ללא בעיות. באותה עת בתחנת החלל שהתה משלחת מס' 53 בפיקוד רנדולף ברזניק.

צוות החללית הצטרף למשלחת שגדלה ל-6 אנשי צוות.

"סויוז MS-06" נשארה מחוברת לתחנת החלל כחללית חירום.

ב-28 בפברואר 2018 החללית התנתקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות.

עם ניתוק החללית מתחנת החלל החלה לפעול משלחת מס' 54 לתחנת החלל הבין-לאומית.

## קישורים חיצוניים

* מידע על הטיסה
* תיאור המשימה

קטגוריה:תוכנית סויוז
קטגוריה:2017 ברוסיה
קטגוריה:2018 ברוסיה
רגימנט הדרגונים המוצנחים ה-13

**רגימנט הדרגונים המוצנחים ה-13** (בצרפתית: **le <abbr>13<sup>e</sup></abbr> Régiment de Dragons Parachutistes**, בראשי תיבות: **<abbr>13<sup>e</sup></abbr> RDP**) הוא רגימנט קומנדו לסיור מיוחד האחראי הרשמי לאיסוף מודיעין אסטרטגי והוא משתייך לפיקוד המבצעים המיוחדים של הכוחות המזוינים של צרפת.

הרגימנט מדווח ישירות לראש מטה הכוחות המזוינים (CEMA) ומספק מודיעין למינהל המודיעין הצבאי (DRM) ולמפקד המבצעים המיוחדים (COS). הרגימנט מהווה מערכת מודיעין שלמה ועצמאית של מחקר, עיבוד והפצת מודיעין. הוא מפעיל מסגרות קטנות במבצעים חשאיים מאחורי קווי האויב ומתמחה במודיעין אנושי (HUMINT). המשימה כוללת הסתננות, הסתוות ותצפית ומעקב רציף על היעד המודיעיני. תפקידם כולל ייצור מטרות, הטמנת אמצעי מודיעין אותות, איסוף מודיעין חזותי והכנות למבצעי כוחות מיוחדים אחרים.

רגימנט הדרגונים המוצנחים ה-13 הוא המקבילה הצרפתית לסיירת מטכ"ל.

## מבנה
ברגימנט מספר פלגות בעלות התמחות זירתית. הן מורכבות בדומה ל-SAS הבריטי מצוותים בעלי התמחויות טקטיות מיוחדות:
* פלגה 1 – הדרכה (בית ספר להכשרה של ה-13e RDP)
* פלגה 2 – קומנדו ימי
* פלגה 3 – לוחמה הררית
* פלגה 4 – לוחמה מדברית וניוד
* פלגה 5 – צנחנים טקטיים
* פלגה 6 – מודיעין
* פלגת פיקוד ולוגיסטיקה.

## גלריה

קובץ:13th Parachute Dragoon Regiment.jpg
קובץ:13e RDP en Suède.jpg
קובץ:13e RDP.jpg
קובץ:French special forces operator armed with a SIG-553.jpg
קובץ:13 RDP Athéna.jpg
קובץ:13 RDP.jpg
קובץ:LGI Mle F1.jpg
קובץ:Thales Bonie HP.jpg
קובץ:French SF1 Domenjod 120618.jpg


## קישורים חיצוניים

## הערות שוליים

קטגוריה:צבא צרפת
קטגוריה:רגימנטים
קטגוריה:יחידות עילית
קטגוריה:דרגונים